UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
"AK. Nädal": kuidas massilist jäätmeteket pidurdada?
#000003
Lõppev üleeuroopaline jäätmetekke vähendamise nädal kutsus inimesi üles vähem tarbima, pigem taaskasutama, parandama ja liigiti koguma, aga samal ajal algas aasta suurim ostlemisperiood ehk must reede. "Aktuaalne kaamera. Nädal" küsis, kuidas massilisele jäätmetekkele pidurit panna.
#000004
Üle ilma tohutuid ostlejate masse kokku toovad kommertspühad aina süvendavad ületarbimise probleemi. Nii on näiteks musta reede vastukaaluks algatatud ka ostuvaba päeva aktsioon.
#000005
Eesti kaupmeeste sõnul on USA-st alguse saanud must reede ka Eestis kanda kinnitamas.
#000006
"Viimased kolm aastat on näha, et must reede töötab ka siin. Tavapärase reedega võrreldes kulutab rahvas kolm korda rohkem – ostetakse arvuteid, telefone, nutikellasid, kõrvaklappe. Kõikvõimalikku. Pigem on must reede selline päev, kus kulutatakse enda peale. Näed, et ostukorv on kindlasti suurem kui jõulude ajal," selgitas Klick Eesti ostuosakonna juht Joosep Saad.
#000007
Rohkem ostma paneb inimest ikka emotsioon, mida ettevõtted oskavad hästi esile kutsuda.
#000008
"Mida emotsionaalsem sa oled, seda vähem sa ennast kontrollid. Jõulud on ikkagi väga hea näide, kus süda läheb härdaks ja tehakse väga palju annetusi. Loomulikult on see ka õige hetk inimeste käest raha kätte saada kaubanduses. /.../ Nii et on sellised emotsionaalsemad traditsioonid või päevad, mida kasutatakse ära. Näiteks see, mis musta reedega siin toimub, on selline defitsiidiefekt – see, et sa oled ikka hirmus rumal, kui sa praegu ei tule, sest homme enam ei ole seda, sest kõik teised ostavad ära," rääkis Tartu Ülikooli turunduse professor Andres Kuusik.
#000009
Enamik praegu ostetud asjadest jõuab aga paratamatult peagi prügimäele. Keskmine Euroopa tarbija viskab ainuüksi tekstiile igal aastal ära umbes 11 kilogrammi. Musta reede kõrvale tekkinud pea sama mastaapne e-esmaspäev on kaasa toonud veebikaubanduse kasvu, mis koos transpordiga tähendab aga suuremat süsinikujalajälge.
#000010
"Kui mõtleme seda tootjate ja kaupmeeste osa, siis kuidagi on ju vaja neist kaupadest lahti saada. /.../ Ega ma sellel kaupmehel mingit motivatsiooni ei näe, miks ta peaks tagasi hoidma. See on ikkagi tema sissetulek. See peaks tulema ikkagi tarbija motivatsioonina. Seal on lihtsam, et hoia raha kokku, muu hulgas päästad ka planeedi ära," kommenteeris Kuusik.
#000011
Muutust aga inimesed tahavad. Selle aasta keskkonnateadlikkuse uuringus vastas enamik inimesi, et jah, ostmist ja tarbimist peaks vähendama. Pidevast majanduskasvust loobumist toetas 43 protsenti vastanutest. Just majandussüsteemi suuremat muutust on Kelleri sõnul tarvis.
#000014
"Mitte-kasvupõhise majanduse debatt on algamas, ka siin, Eestis. See on väga huvitav, kuidas suvalistel hetkedel keegi tõstab jälle käe püsti ja küsib, kas me saame lõputult kasvada. Aga täna me füüsiliselt ja reaalselt iga päev elame ikkagi selles majandusmudelis ja ühiskonnamudelis, kus me peame kasvama, me peame hästi palju tootma. Järelikult ka selle ära tarbima, sest muidu tuleb majanduslangus ja sinna tõmbame võrdusmärgi, et see tähendab vaesust ja kriisi. /.../ See nõuab süsteemi muutust, kus nii ettevõtlus kui ka riik peavad kaasa mängima. Murdepunktid on tulemas, aga kuhu need meid viivad, on raske öelda praegu. See, et kõik samamoodi jätkuda saab, ei ole väga tõenäoline," rääkis Keller.
#000015
Eraldi kogutavate tekstiilijäätmete käitluseks head lahendust veel ei ole
#000016
Eestil pole veel võimekust moetööstuse tekstiilijääke ümber töödelda
#000017
Teivashüppes 5.33 ületanud Uibo hingab viimase ala eel liidrile kuklasse
#000018
Hooaja esimese teatesõidu võitis Norra naiskond
#000020
Lapsed hindasid saates "Hommik Anuga" filmi "Kaka, kevad ja teised"
#000024
Naiste hokiliiga tiitliheitlus muutus veelgi pingelisemaks
#000027
Tarmu Tammerk: valimiste kajastamisest ERR-is
#000028
USA tulistas oma õhuruumis hulkuva Hiina õhupalli alla
#000030
Vene naftale seatud piirangute tõttu võib Soome lahe keskkond ohtu sattuda
#000031
Teadlase koduvisiit: Grete Arro usub, et targad lapsed kasvavad hinneteta
#000035
Himurad kvollid on valmis suguühte nimel surema
#000038
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000050